Myte.
Har du lyst til at have sex kort tid efter at have mødt en person, så er det ikke noget problem for fremtidsudsigterne.
- Der findes virkelig mange tips, råd og regler for, hvordan og hvad man skal gøre for at få en kæreste. “Dating-eksperter” og dameblade skriver ting i stil med, at “hvis du som pige går i seng med fyren på første aften, betragter han dig ikke som kærestepotentiale”, siger Bernadette Grandjean og fortsætter:
- Det er her, generaliseringer bliver særligt komiske, og rådene problematiske, fordi det skaber usikkerhed og distance fra at mærke efter, hvor du selv og den anden er. Fint nok, hvis du gerne vil være strategisk i din søgen efter en kæreste, men hvis du starter ud med spil og følelsesmæssig manipulation og camouflage, er der en sandsynlighed for, at det vil fortsætte i parforholdet, selv om du først knaldede på fjerde date.